วันช้างไทย รณรงค์ให้ชาวไทยเกิดจิตสำนึกและตระหนักถึงความสำคัญของช้างไทย สัตว์สัญลักษณ์ของชาติ
จังหวัดลำปางและสถาบันคชบาลแห่งชาติ ในพระอุปถัมภ์ฯ จัดงานวันช้างไทย ณ ศูนย์อนุรักษ์ช้างไทย ตำบลเวียงตาล อำเภอห้างฉัตร จังหวัดลำปาง เพื่อเป็นการเชิดชูช้างไทยให้สมเกียรติภูมิ โดยมีนายวีระศักดิ์ โควสุรัตน์ รองประธานกรรมาธิการทรัพยากรธรรมชาติและสิ่งแวดล้อม วุฒิสภา ประธานในพิธี พร้อมด้วยนายจำลักษ์ กันเพ็ชร์ รองผู้ว่าราชการจังหวัดลำปางและส่วนราชการ ภาครัฐ ภาคเอกชน ประชาชนและนักท่องเที่ยว ร่วมทำบุญตักบาตรข้าวสารอาหารแห้งพระสงฆ์ 16 รูป ร่วมกับช้าง ณ สะพานบุญ จากนั้นพิธีเปิดงานวันช้างไทยและชมช้างกินอาหารบนสะโตก ณ บริเวณระเบียงชมช้างนายสุรัตน์ชัย อินทร์วิเศษ ผู้อำนวยการสำนักสถาบันคชบาลแห่งชาติ ในพระอุปถัมภ์ฯ กล่าวว่า  ตามมติคณะรัฐมนตรีเมื่อวันที่ 26 พฤษภาคม 2541 เห็นชอบให้วันที่ 13 มีนาคมของทุกปี เป็นวันช้างไทย และได้ประกาศในราชกิจจานุเบกษา เมื่อวันที่ 18 มิถุนายน 2541 เพื่อให้ประชาชนคนไทยหันมาสนใจช้าง รักและหวงแหนช้าง ตลอดจนให้ความสำคัญต่อการอนุรักษ์ข้างให้มากขึ้น  เนื่องจากคนไทยมีวิถีชีวิตที่มีความผูกพันกับช้างมาตั้งแต่ในอดีต อีกทั้งยังมีความเคารพและศรัทธาช้าง ตามความเชื่อทางพุทธศาสนาและช้างยังมีความเกี่ยวพันกับสถาบันหลักของชาติไทย ทั้งกับสถาบันชาติ ศาสนาและพระมหากษัตริย์สถาบันคชบาลแห่งชาติ ในพระอุปถัมภ์ฯ มีภารกิจในการอนุรักษ์และปริมาณช้างให้อยู่คู่กับประเทศไทย รวมถึงมีการเลี้ยงดูและดูแลช้างด้วยภูมิปัญญาของคนไทยมานานกว่า 50 ปี ปัจจุบันมีช้างอยู่ในความดูแล จำนวน 114 เชือก และมีช้างที่พำนักอยู่โรงช้างต้น สถาบันคชบาลแห่งชาติฯ จำนวน 7 ช้าง ช้างในพระองค์ จำนวน 4 ช้างผู้สนใจสามารถสอบโปรแกรมการท่องเที่ยว โทร. 0 5482 9333 หรือทางแฟนเพจ ศูนย์อนุรักษ์ช้างไทย จังหวัดลำปาง The Thai Elephant Conservation Center Lampang